Naîgnouma Coulibaly

Naîgnouma Coulibaly, ezizenez "Mima" (Bamako, 1989ko maiatzaren 31), Maliko saskibaloi jokalaria da. 1,91 metrotako altuerarekin pibot postuan jokatzen du. Mariam Coulibalyren ahizpa nagusia da. 2007an Maliko selekzioarekin Afrikako txapelduna izan zen eta 2008ko Pekingo Olinpiar Jokoetan hartu zuen parte.

 Bizitza 
Malin emakumezkoek kirola egiteko oztopoak dituzte. 2003an, 14 urte zituela, aita hil zitzaion arte ezin izan zuen arratsaldetan kirola egiten hasi. Mariam Coulibaly ahizpa gaztea ere saskibaloian aritzen da.

 Kirol ibilbidea 
Maliko AS Commune taldeko harrobian hasi zen eta 2006an Frantziara joan zen, Okzitaniako Tolosara jokatzera. Maliko selekzioarekin debuta egin zuen Afrikako Txapelketan eta irabazleak izan ziren. Garaipen ari esker Udako Olinpiar Jokoetarako sailkatu ziren. 

Hurrengo denboraldietan Frantziako Ligako hainbat taldetan jokatu zuen, 2014an Hungariara joan zen eta Eurokopan jokatu zuen. 2015ean Kataluniako Uni Girona taldean bi denboraldi egin zituen. Bietan ere Espainiako Ligako txapeldunordea izan zen. 2019-20 denboraldia ere Gironan egin zuen. Taldekako kirol ibilbidean emaitzarik onenak Gironan lortu zituen.

Maliko selekzioarekin Afrikako Txapelketako 2007ko garaipenaren ondoren 2009an finalista izan zen eta 2011n eta 2017an brontzezko dominak eskuratu zituen. 2015ean Afrikar Jokoak irabazi zituen.

 Palmaresa 
 Taldeak 
 Espainiako Liga (0): bigarren 2025-16, 2016-17
 Espainiako Kopa (0): finalista 2025-16, 2016-17, 2019-20
 Selekzioak 
 Afrikako txapelketa:
  Txapeldun (1): 2007
  Txapeldunordea (1): 2009
  Hirugarrena (2): 2011, 2017
 Afrikako Jokoak:
  Txapelduna (1): 2015

 Erreferentziak 

Kanpo estekak

Kategoria:Maliko saskibaloi jokalariak
Kategoria:2008ko Udako Olinpiar Jokoetako saskibaloilariak
Kategoria:Pibotak
Kategoria:Emakume saskibaloi jokalariak